Megafoni (verkkolehti)

Megafoni oli vuosina 2000–2012 ilmestynyt suomalainen lehti, joka käsitteli yhteiskunnallisia aiheita, kuten työelämää ja sosiaalipolitiikkaa. Megafoni julisti olevansa ”ideologioihin sitoutumaton” julkaisu, joka pyrki esittämään ”rajoja rikkovia näkökulmia ajankohtaisiin aiheisiin”.http://megafoni.kulma.net/ Lehden tarkoituksena oli tuottaa yhteiskunnallista teoriaa ja keskustella vaihtoehdoista kapitalistiselle yhteiskunnalleMaria Rautio: Megafoni toitottaa yhteiskuntakritiikkiä (Verkkotutka 2009). Megafoni oli puoluepoliittisesti sitoutumaton. Lehti julkaisi ennen kaikkea autonomimarxilaista ja radikaalivasemmistolaista teoriaa. 

Megafonin toimitus muodostui anonyymistä yhteisöstä, eikä lehdellä ollut nimettyä päätoimittajaa. Lehden pitkäaikaisia kirjoittajia ja kääntäjiä olivat muun muassa Markus Termonen, Jukka Peltokoski, Mikko Jakonen, Eetu Viren ja Jussi Vähämäki, joista kaksi ensin mainittua toimivat lehdessä perustamisesta lopettamiseen saakka, muut lehden eri vaiheissa.Vihreä lanka, 30.4.2009, Megafoni on uuden liikkeen teoriakeskus

 Historia 

Megafoni aloitti omakustanteena vuoden 2000 alussa ja sen edeltäjänä pidetään anarkistilehti Kaurapuuroa. Vuosien 2000-2002 ensimmäiset 5 numeroa ilmestyivät paperilla.Megafoni, 2009 #1, Pääkirjoitus: Megafonin kolmas tuleminen Muutoksen kevät -lehdessä oli 2000-luvun alussa Megafoni-liite.Etusivu 2001 

Vuonna 2003 Megafoni muuttui taloudellisista syistä verkkolehdeksi. Asiaan vaikutti myös se, että uudet lukijat odottivat saavansa informaation ilmaiseksi internetistä.Vaikuttava tietotoimisto, 9.2.2003, Megafoni-verkkojulkaisu aloitti (Megafonin tiedote) Vuonna 2009 Megafoni avasi uudet verkkosivut osoitteessa http://megafoni.org. Siihen saakka sivut olivat toimineet osoitteessa http://megafoni.kulma.net, jonne vanhat sivut jäivät myös arkistoksi. Uusi Megafoni muuttui myös verkkojulkaisusta teemanumeroiksi, jotka julkaistiin myös pdf-muodossa. 

Uuden Megafonin ensimmäisen numeron teemana oli "Päätös" Vuoden 2009 kakkosnumeron teemana oli "Tutkimus". Vuoden 2009 kolmas numero käsitteli teemaa "Kriisi". Vuonna 2010 Megafoni ilmestyi kaksi kertaa ja sen teemoina oli ensin "vasemmisto" ja sitten "oikeisto". Viimeiseksi teemanumeroksi jäi vuonna 2011 ilmestynyt "Liike". Tämän jälkeen Megafonissa ilmestyi vielä sarja yksittäisiä blogauksia. Megafoni - Julkaisut 

Megafoni päätettiin lopettaa 21.11.2012. Ilmoituksessaan Megafoni kiittää ”kaikkia, jotka ovat tehneet aidon kontribuution yrityksiimme löytää ratkaisuja vallitseviin ongelmiin”. Ilmoitus toteaa myös, että ”toiminta tavoitteidemme puolesta ei ole loppunut, mutta jatkossa se saa uusia, rauhanomaisempia muotoja.” Tyyliltään ilmoitus noudatteli aseellisen järjestön rauhanilmoitusta. Megafoni lopettaa, päivätty 21.11.2012

Megafonin julkaisutyyli vaihteli raskaasta yhteiskuntateoriasta itseironiseen ja humoristiseen kulttuurihäirintään. Samana päivänä, jona Megafoni lopetettiin, lehti julkisti vanhoilla sivuillaan situationististen nimimerkkien kirjoittaman tekstin kuokkavierasliikkeen paluusta Presidentinlinnalle itsenäisyyspäivänä 2012.Aimo Anonyymi ja Luther Blissett: Liike palaa paikalle, päivätty 21.11.2012.

Vuosien 2008-2010 aikana lehdessä julkaistiin tamperelaisen taiteilijan Tapani Rytöhongan "Maammesarja" Tapani Rytöhongan "Maammesarja" 2008-2010

 Lähteet 

 Aiheesta muualla 
 Megafoni
 Megafonin vanhat sivut
 Teorian torvi: Kymmenvuotiaan Megafonin tekijät menivät töihin ja ärtyivät. Ylioppilaslehti 4/2009.

Luokka:Blogit
Luokka:Suomalaiset verkkolehdet
Luokka:Suomalaiset yhteiskunnalliset lehdet